2022.11.15.
HU
Az Európai Unió Hivatalos Lapja
C 434/51 2022.
április 7., csütörtök
— tekintettel eljárási szabályzata 132. cikkének (2) bekezdésére,
A. mivel az Orosz Föderáció ukrajnai inváziója és az ukrán lakosság elleni támadások miatt rengeteg ember és család menekült el Ukrajnából, ami óriási áldozatokat követelt, különösen a tágabb térségben élő gyermekek és fiatalok számára;
B. mivel az UNICEF legutóbbi jelentése (6) szerint 2022.
március 25-ig a háború kezdete óta több mint 3,7 millióan menekültek el Ukrajnából; mivel ez a szám az elkövetkező hetekben várhatóan tovább fog nőni; mivel az ENSZ becslése szerint jelenleg közel 6,5 millió ember kényszerült lakóhelye elhagyására a háború kezdete óta, és további 12,65 millió embert érint közvetlenül a konfliktus;
C. mivel az UNICEF legfrissebb beszámolója (7) szerint az Ukrajnát elhagyó menekültek 90 %-a nő és gyermek; mivel az Ukrajnából menekülő menekültek közel fele iskoláskorú (8); mivel az UNICEF becslései szerint a konfliktus kezdete óta több mint 2,5 millió gyermek kényszerült lakóhelye elhagyására;
D. mivel a szomszédos országok hatalmas ukrán menekültáradattal néztek szembe: 2022.
március 25-ig több mint 2,2 millió ukrajnai Lengyelországba, 579 000 Romániába, 379 000 Moldovába, közel 343 000 Magyarországra, több mint 545 000 pedig más országokba menekült (9);
E. mivel ilyen magas számok mellett a gyermekek – különösen a kísérő nélküli gyermekek – fokozottan ki vannak téve az erőszak, a bántalmazás és a kizsákmányolás kockázatának, és fokozott a kockázata annak, hogy a gyermekek eltűnnek és emberkereskedelem áldozatává válnak, különösen amikor határokon kelnek át;
F. mivel Ukrajnában több mint 100 000 – felerészben fogyatékossággal élő, 90 %-ban nem árva – gyermekről gondoskodnak intézményi gondozást nyújtó és bentlakásos iskolákban (10); mivel a hivatalos adatok szerint 4 311 gyermek született Ukrajnában február 24.
és március eleje között, és mivel a becslések szerint a válság kezdetén 265 000 nő volt várandós, akik közül mintegy 80 000 várhatóan a következő három hónapban fog szülni;
G. mivel az ENSZ menekültügyi főbiztosa (UNHCR) szerint 2021-ben Ukrajnában legalább 35 875 hontalan és meghatározatlan állampolgárságú személy tartózkodott; mivel a becslések szerint Ukrajnában élő 400 000 roma személy mintegy 10-20 %-a hontalan vagy a hontalanság kockázatának van kitéve; mivel a jelentések szerint a Donyeckben és Luhanszkban született gyermekek 55 %-a és a Krímben született gyermekek 88 %-a nem rendelkezik ukrán születési anyakönyvi kivonattal vagy személyi okmánnyal, ami a hontalanság kockázatának teszi ki őket (11); mivel a migrációra kényszerített gyermekeket fokozottan fenyegeti a hontalanság kockázata amiatt, hogy a származásuk szerinti országban a születésük nyilvántartásba vétele vagy a lakóhelyelhagyás során problémák merültek fel és nem ismerték el szüleik hontalanságát; mivel ez a kockázat a kísérő nélküli gyermekek esetében még súlyosabb, tekintettel a dokumentáció és a nyilvántartásba vétel akadályaira, többek között a családi kötelékek bizonyításának hiányára;
(6) (7) (8) (9) (10)
(11)
UNICEF, Az ukrajnai helyzet: Menekültügyi reagálás a szomszédos országokban – 3. sz. humanitárius helyzetjelentés, 2022. március 23.
UNICEF, Az ukrajnai helyzet: Menekültügyi reagálás a szomszédos országokban – 3. sz. humanitárius helyzetjelentés, 2022. március 23.
Európai Bizottság, „Menekülés Ukrajnából: oktatási támogatás”, elérhető az alábbi honlapon: https://ec.europa.eu/info/strategy/ priorities-2019-2024/stronger-europe-world/eu-solidarity-ukraine/eu-assistance-ukraine/information-people-fleeing-war-ukraine/ fleeing-ukraine-support-education_hu UNICEF, Az ukrajnai helyzet: Menekültügyi reagálás a szomszédos országokban – 3. sz. humanitárius helyzetjelentés, 2022. március 23.
Lásd: UNICEF, „Az ukrajnai eszkaláló konfliktus elől menekülő kíséret nélküli és családjuktól elválasztott gyermekek védelmét biztosítani kell”, Catherine Russell, az UNICEF ügyvezető igazgatója és Filippo Grandi, az ENSZ menekültügyi főbiztosa 2022. március 7-i közös nyilatkozata, valamint Hope and Homes for Children, „A védelem illúziója: Elemző jelentés az ukrajnai gyermekvédelmi rendszerről készült átfogó tanulmány megállapításai alapján”, 2017, elérhető a következő internetcímen: http://www.openingdoors.eu/the-illusion-of-protection-national-audit-of-the-child-protection-system-in-ukraine Lásd a Európai Hontalanügyi Hálózat „A hontalan személyek és a hontalanság kockázatának kitett személyek ukrajnai lakóhelyük elhagyására kényszerítése”, 2022. március 10., valamint az UNHCR „Hontalan személyek” című tájékoztatóját, elérhető az alábbi honlapon: https://www.unhcr.org/ua/en/stateless-persons